Document ID: /roh_data/filtered/fineweb-2-filterrobots_roh.jsonl.gz/32023

Marcello Negrini, ha vis la pulvra grischa en l'aria ed ils cloms sin ses telefonin – là ha el realisà, ch'il Cengalo en Val Bondasca è en moviment. A partir da quest mument è el stà engaschà cumplettamain per il salvament, per l'evacuaziun e per la tschertga da las persunas sparidas. Dapi circa 30 onns è el involvì en il salvament alpin ed el ha ina grond'experienza. Perquai è el era il schef dal salvament da la secziun Bregaglia.
La crudada da crappa n'è betg mo ina ferida en la muntogna – ella ha era ferì ils cors da nus Bregagliots.
In lieu dal qual ins ha ina buna vista en Val Bondasca e sin il Piz Cengalo è Cugian. Là sa mussan las dimensiuns da la crudada da crappa, la bova, fin 35 meters autezza – chamonas destruidas. A Cugian realisesch'ins che questa val vegn dominada anc per in lung temp da l'eveniment dals 23-8-2017
TR Telesguard 17:40